钦定古今图书集成/明伦汇编/人事典/第109卷 > 《褚氏遗书》 > 《平脉》
## 钦定古今图书集成/明伦汇编/人事典/第109卷 > 《褚氏遗书》 > 《平脉》

脉分两手，手分三部，隔寸尺者，命之曰“‘关”，去肘度人
曰“尺’。关前一寸为寸。左手之寸极上，右手之尺极下。
男子阳顺，自下生上，故极下之地，右手之尺，为受命
之根本，如天地未分，元气浑沌也。既受命矣，万物从
土而出，惟脾为先，故尺上之关为脾。脾土生金，故关
上之寸为肺。肺金生水，故自右手之寸，越左手之尺
为肾。肾水生木，故左手尺上之关为肝；肝木生火，故关上之寸为心。女子阴逆，自上生下，故极上之地，左
手之寸，为受命之根本。既受命矣，万物从土而出，惟
脾为先，故左手寸下之关为脾。脾土生金，故关下之
尺为肺。肺金生水，故左手之尺，越右手之寸为肾。肾
水生木，故右手寸下之关为肝；肝木生火，故关下之
尺为心。”男子右手尺脉常弱，初生微眇之气也；女子
尺脉常彊，心火之位也。非男非女之身，感以妇人，则
男脉应胗；动以男子，则女脉顺指。不察乎此，难与言
医。同化五谷，故胃为脾府，而脉从脾；同气通泄，故大
肠为肺府，而脉从肺；同主精血，故膀胱为肾府，而脉
从肾；同感交合，故小“肠为心府，而脉从心；同以脉为
窍，故胆为肝府，而脉从肝。”澄生当后世传其言而已
尔。初决其秘，发悟后人者，非至神乎？体修长者脉疏，
形侏儒者脉蹙。肥人如沉而正，沉者愈沉；瘦人如浮
而正，浮者愈浮。未烛斯理，曷愈众疾？表里多名，呼吸
定至，抑皆末也。世俗并传，兹得略云尔。